Vyf sterf op slag in trompop botsingArgieffoto Ses mense van Tubatse net buite Burgersfort in Limpopo is Saterdag dood in ŉ botsing tussen ŉ motor en ŉ minibus-taxi. Lt.kol. Moatshe Ngoepe, woordvoerder van die polisie, sê die minibus-taxi was glo op pad na Burgersfort toe die ongeluk gebeur het. Vyf van die insittendes is op slag dood, terwyl ŉ sesde passasier later in die hospitaal oorlede is. Ngoepe sê wrakstukke van die motors het oor die pad versprei gelê weens die trefkrag van die ongeluk. Die vyf liggame van die insittendes het buite die voertuie gelê. “Die oorledenes is tussen 22 en 25 jaar oud en was almal passasiers in die Suzuki. Al die passasiers wat in die minibus-taxi was, is na die Dilokong-hospitaal geneem vir mediese behandeling,” sê hy. ŉ Ondersoek na die voorval is van stapel gestuur.